13.03.2020. Nr. Nr.  **1.3.-30/5**

**Veselības inspekcija līdz 14. aprīlim pārtrauc klientu apkalpošanu klātienē un pakalpojumus iedzīvotājiem sniegs attālināti**

Saistībā ar valstī izsludināto ārkārtējo situāciju, no 16.marta līdz šā gada 14. aprīlim ar mērķi ierobežot COVID-19 izplatību, Veselības inspekcija lēmusi klātienes pakalpojumus klientiem sniegt attālināti. Iedzīvotāji klātienē netiks apkalpoti Centrālajā birojā Rīgā, ne arī teritoriālajās nodaļās – Latgalē (Daugavpilī, Jēkabpilī, Rēzeknē, Aizkrauklē, Krāslavā, Ludzā), Kurzemē (Kuldīgā, Talsos, Ventspilī, Liepājā, Saldū), Vidzemē (Valmierā, Gulbenē), Zemgalē ( Jelgavā, Tukumā, Bauskā).

Veselības inspekcija informē, ka iesniegumus iedzīvotāji varēs iesniegt, sūtot vēstulē pa pastu, e-pastu, parakstot ar drošu elektronisko parakstu, vai izmantojot elektroniskos pakalpojumus Valsts pārvaldes pakalpojumu portālā [www.latvija.lv](http://www.latvija.lv). Veselības inspekcijas e-pakalpojumu saraksts pieejams [šeit](http://www.vi.gov.lv/lv/sakums/epakalpojumi).

Savukārt iesniegumus Veselības inspekcijai var iesniegt, sūtot vēstulē pa pastu uz Inspekcijas mājas lapā norādītajām [adresēm](http://www.vi.gov.lv/lv/sakums/kontakti) vai elektroniski, izmantojot Valsts pārvaldes pakalpojumu portāla [www.latvija.lv](http://www.latvija.lv) pieejamo pakalpojumu „[Iesniegums Veselības inspekcijai](https://www.latvija.lv/lv/Epakalpojumi/EP113/Apraksts)”.

Jautājumu gadījumos aicinām zvanīt pa informatīvo tālruni **67081600.**

**Reģistru nodaļa: tālr. 67507989**; **Higiēnas novērtēšanas nodaļa:** **tālr. 67317787.** Darba dienās no **plkst. 8.30 - 17.00.**

Veselības inspekcija aicina iedzīvotājus sekot līdzi aktuālai informācijai par COVID-19 [Slimību profilakses un kontroles centra](https://spkc.gov.lv/lv/) mājas lapā.

*Informāciju sagatavoja:
Saiva Luste
Veselības inspekcijas
Sabiedrisko attiecību un klientu apkalpošanas nodaļa
Tālr.: 67819677, 28342858.*